ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1995 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας κατόπιν της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (95/312/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε εξ ονόματος της Κοινότητας ένα πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1) που υπεγράφη στις Βρυξέλλες στις 14 Μαΐου 1973, για να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση 7

ότι θα πρέπει να εγκριθεί το εν λόγω πρόσθετο πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται εκ μέρους της Κοινότητας το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας κατόπιν της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Κοινότητα.

Βρυξέλλες, 24 Ιουλίου 1995.

Για το Συμβούλιο

Ο Πρόεδρος

P. SOLBES MIRA

(1) ΕΕ αριθ. L 171 της 27. 6. 1973, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1995 για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1993 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (95/261/ΕΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (ΕΚΑΧ, ΕΚ, Ευρατόμ) αριθ. 2403/94 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1993 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7

ότι πρέπει να προσαρμοστούν από 1ης Φεβρουαρίου 1993 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες χώρες εκτός Ευρωπαϊκής Ένωσης, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Φεβρουαρίου 1993 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για τον υπολογισμό αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση, δηλαδή τον Ιανουάριο του 1993.

Βρυξέλλες, 20 Ιουνίου 1995.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 335 της 23. 12. 1994, σ. 1.

(3) ΕΕ αριθ. L 257 της 5. 10. 1994, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1995 για το διορισμό μέλους του Ελεγκτικού Συνεδρίου (95/249/ΕΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 3,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 188 Β παράγραφος 3,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 3,

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,

τη γνώμη του Ευρωπαϊκού Κοινοβουλίου (1),

Εκτιμώντας ότι ο κ. Ole WARBERG παραιτήθηκε από τα καθήκοντά του και ότι πρέπει να γίνει σύντομα η αντικατάστασή του, για τον υπόλοιπο χρόνο της θητείας του,

ΑΠΟΦΑΣΙΖΕΙ:

Άρθρο μόνο

Ο κ. Joergen MOHR διορίζεται μέλος του Ελεγκτικού Συνεδρίου για την περίοδο από 1ης Ιουλίου 1995 έως 9 Φεβρουαρίου 2000.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαΐου 1995 για την τροποποίηση της απόφασης 94/85/ΕΚ σχετικά με την κατάρτιση καταλόγου τρίτων χωρών από τις οποίες επιτρέπονται οι εισαγωγές νωπού κρέατος πουλερικών (Κείμενο που παρουσιάζει ενδιαφέρον για τον ΕΟΧ) (95/181/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου της 26ης Ιουνίου 1991 για τους όρους υγειονομικού ελέγχου που διέπουν το ενδοκοινοτικό εμπόριο και τις εισαγωγές από τρίτες χώρες νωπού κρέατος πουλερικών (1), όπως τροποποιήθηκε τελευταία από την οδηγία 93/121/ΕΚ (2), και ιδίως το άρθρο 9,

Εκτιμώντας:

ότι, με την απόφαση 94/85/ΕΚ της Επιτροπής (3), όπως τροποποιήθηκε τελευταία από την απόφαση 95/58/ΕΚ (4), θεσπίστηκε κατάλογος τρίτων χωρών από τις οποίες επιτρέπονται οι εισαγωγές νωπού κρέατος πουλερικών 7 ότι ελήφθησαν περαιτέρω γραπτές εγγυήσεις από τη Μαδαγασκάρη 7 ότι η εξέταση των εν λόγω εγγυήσεων απέδειξε ότι η χώρα αυτή ικανοποιεί τις απαιτήσεις της Κοινότητας 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ακόλουθες γραμμές σύμφωνα με την αλφαβητική σειρά του κωδικού ISO παρεμβάλλονται στο παράρτημα της απόφασης 94/85/ΕΚ:

>ΘΕΣΗ ΠΗΝΑΚΑ>

Άρθρο 2 Η παρούσα απόφαση εφαρμόζεται από την 1η Μαΐου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Μαΐου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Μαΐου 1995 που τροποποιεί την απόφαση 94/617/ΕΚ για την έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 1995 για την παροχή τροφίμων που προέρχονται από τα αποθέματα παρέμβασης στους άπορους της Κοινότητας (95/169/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στους απόρους της Κοινότητας (1), και ιδίως το άρθρο 6,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΚ) αριθ. 150/95 (3), και ιδίως το άρθρο 3 παράγραφος 4 και το άρθρο 6 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3149/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2826/93 (5), που καθορίζει τους λεπτομερείς κανόνες για την παροχή τροφίμων που προέρχονται από τα αποθέματα παρέμβασης στους άπορους της Κοινότητας 7 ότι η Επιτροπή με την απόφαση 94/617/ΕΚ (6) ενέκρινε το πρόγραμμα που αφορά την κατανομή των πόρων στα κράτη μέλη για το οικονομικό έτος 1995 7 ότι η αρχή του προϋπολογισμού αύξησε τις διαθέσιμες πιστώσεις για την εκτέλεση των προγραμμάτων χορηγήσεων για το οικονομικό έτος 1995 7 ότι πρέπει να κατανεμηθεί η αύξηση αυτή μεταξύ των κρατών μελών 7 ότι, για να πραγματοποιηθεί άριστη χρησιμοποίηση των συμπληρωματικών πιστώσεων, πρέπει να ληφθούν υπόψη οι πραγματικές χρησιμοποιήσέεις που έγιναν κατά τα προηγούμενα οικονομικά έτη 1992, 1993, 1994 7 ότι πρέπει συνεπώς να τροποποιηθεί ανάλογα ή προαναφερθείσα απόφαση 94/617/ΕΚ 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών Επιτροπών Διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/617/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Μαΐου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Ετήσιο πρόγραμμα διανομής για το οικονομικό έτος 1995

α) Ποσότητα κάθε τύπου προϊόντος που μπορεί να αποσυρθεί από τα αποθέματα παρέμβασης προκειμένου να διανεμηθεί σε κάθε κράτος μέλος με ανώτατο όριο τα ποσά που αναφέρονται στο στοιχείο β) 7 >ΘΕΣΗ ΠΗΝΑΚΑ>

β) Τα χρηματοδοτικά μέσα που διατίθενται για την εκτέλεση του προγράμματος σε κάθε κράτος μέλος 7 >ΘΕΣΗ ΠΗΝΑΚΑ>

γ) Οι αναγκαίες πιστώσεις προκειμένου να καλυφθούν οι δαπάνες ενδοκοινοτικής μεταφοράς των προϊόντων παρεμβάσεως καθορίζονται σε 2 εκατομμύρια Ecu.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Απριλίου 1995 για το διορισμό δύο μελών της Επιτροπής Περιφερειών (95/120/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας:

ότι μία έδρα τακτικού μέλους και μία έδρα αναπληρωματικού μέλους της εν λόγω Επιτροπής είναι κενή λόγω των παραιτήσεων των Dr Marco Formentini και του Dr Raimondo Fassa αντιστοίχως, οι οποίες κοινοποιήθηκαν στο Συμβούλιο στις 8 Ιουνίου και 19 Ιουλίου 1994,

Έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο Dr Rodolfo Jannaccone Pazzi διορίζεται τακτικό μέλος της Επιτροπής Περιφερειών σε αντικατάσταση του Dr Marco Formentini και ο Dr Sergio Merusi διορίζεται αναπληρωματικό μέλος της Επιτροπής Περιφερειών σε αντικατάσταση του Dr Raimondo Fassa, για το υπόλοιπο διάστημα της θητείας τους, δηλαδή μέχρι τις 25 Ιανουαρίου 1998.

Λουξεμβούργο, 3 Απριλίου 1995.

Για το Συμβούλιο Ο Πρόεδρος J. TOUBON
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Μαρτίου 1995 για τροποποίηση ορισμένων στοιχείων του καταλόγου που εμφαίνεται στο παράρτημα του κανονισμού (ΕΟΚ) αριθ. 55/87 για την κατάρτιση του καταλόγου των πλοίων που το συνολικό τους μήκος υπερβαίνει τα οχτώ μέτρα και επιτρέπεται να αλιεύουν με τη βοήθεια δοκότρατων σε ορισμένες παράκτιες ζώνες της Κοινότητας (95/68/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3094/86 του Συμβουλίου, της 7ης Οκτωβρίου 1986, για την πρόβλεψη τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΚ) αριθ. 1796/94 (2),

τον κανονισμό (ΕΟΚ) αριθ. 55/87 της Επιτροπής της 30ής Δεκεμβρίου 1986 για την κατάρτιση του καταλόγου των πλοίων συνολικού μήκους που δεν υπερβαίνει τα οχτώ μέτρα, που επιτρέπεται να αλιεύουν με δοκότρατες σε ορισμένες περιοχές της κοινότητας (3), όπως τροποποιήθηκε τελευταία με τον κανονισμό (ΕΚ) αριθ. 3410/93 (4), και ιδίως το άρθρο 3,

Εκτιμώντας:

ότι, οι αρχές των ενδιαφερομένων Κρατών μελών ζήτησαν να τροποποιηθούν τα στοιχεία που εμφαίνονται στον κατάλογο που προβλέπεται στο άρθρο 9 παράγραφος 3, σημείο β) του κανονισμού (ΕΟΚ) αριθ. 3094/86, ότι οι αιτήσεις αυτές περιέχουν όλες τις πληροφορίες που τις αιτιολογούν με βάση το άρθρο 3 του κανονισμού (ΕΟΚ) αριθ. 55/87, ότι από την εκτίμηση αυτών των πληροφοριών, προκύπτει η συμφωνία τους με την προαναφερόμενη διάταξη και ότι πρέπει, ως εκ τούτου, να τροποποιηθούν τα στοιχεία του καταλόγου που εμφαίνονται στο παράρτημα του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στοιχεία του καταλόγου που εμφαίνονται στο παράρτημα του κανονισμού (ΕΟΚ) αριθ. 55/87 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Μαρτίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 288 της 11. 10. 1986, σ. 1.

(2) ΕΕ αριθ. L 187 της 22. 7. 1994, σ. 1.

(3) ΕΕ αριθ. L 8 της 10. 1. 1987, σ. 1.

(4) ΕΕ αριθ. L 310 της 14. 12. 1993, σ. 27.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1995 για την τροποποίηση των αποφάσεων 94//957/ΕΚ και 94/958/ΕΚ όσον αφορά τα μεταβατικά μέτρα που εφαρμόζονται από τη Φινλανδία στον τομέα των κτηνιατρικών ελέγχων (Κείμενο που παρουσιάζει ενδιαφέρον για τον ΕΟΧ) (95/82/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 17α,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18α παράγραφος 2,

Εκτιμώντας:

ότι οι αρχές της Φινλανδίας προέβησαν σε επανεξέταση της κατάστασης όσον αφορά τους κτηνιατρικούς ελέγχους, τόσο για τα ζώντα ζώα όσο και για τα ζωϊκά προϊόντα, στα εδαφικά σύνορα με τη Νορβηγία 7

ότι, μετά από την επανεξέταση, προέκυψε ότι πρέπει να τροποποιηθεί η απόφαση 94/957/ΕΚ της Επιτροπής της 28ης Δεκεμβρίου 1994 για τον καθορισμό των μεταβατικών μέτρων που πρέπει να εφαρμόσει η Φινλανδία στον τομέα των κτηνιατρικών ελέγχων για τα ζώντα ζώα προέλευσης τρίτων χωρών που εισάγονται στη Φινλανδία (3) και η απόφαση 94/958/ΕΚ της Επιτροπής της 28ης Δεκεμβρίου 1994 που καθορίζει τα μεταβατικά μέτρα που πρέπει να εφαρμόσει η Φινλανδία στον τομέα των κτηνιατρικών ελέγχων για τα προϊόντα προελεύσεως τρίτων χωρών που εισάγονται στη Φινλανδία (4), προκειμένου να συμπεριληφθούν σε αυτές οι σταθμοί ελέγχου που συνδέονται με σημείο διέλευσης απ' αυτά τα εξωτερικά σύνορα 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 94/957/ΕΚ, προστίθεται η ακόλουθη φράση:

>ΘΕΣΗ ΠΗΝΑΚΑ>

Άρθρο 2

Στο παράρτημα της απόφασης 94/958/ΕΚ, προστίθεται η ακόλουθη φράση:

>ΘΕΣΗ ΠΗΝΑΚΑ>

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 373 της 21. 12. 1990, σ. 1.

(3) ΕΕ αριθ. L 371 της 31. 12. 1994, σ. 19.

(4) ΕΕ αριθ. L 371 της 31. 12. 1994, σ. 21.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιανουαρίου 1995 για το διορισμό μέλους της Επιτροπής Περιφερειών (95/40/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας ότι μια έδρα μέλους της εν λόγω Επιτροπής είναι κενή λόγω της παραίτησης του κ. Antonio Cabras, η οποία κοινοποιήθηκε στο Συμβούλιο στις 8 Δεκεμβρίου 1994,

Έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Federico Palomba διορίζεται μέλος της Επιτροπής Περιφερειών σε αντικατάσταση του κ. Antonio Cabras και για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Βρυξέλλες, 16 Ιανουαρίου 1995.

Για το Συμβούλιο

Ο Πρόεδρος

E. ALPHANDERY

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαρτίου 1995 σχετικά με το διορισμό αναπληρωματικού μέλους της Επιτροπής των Περιφερειών (95/57/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη του:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 A,

την απόφαση 94/65/ΕΚ του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),

Εκτιμώντας:

ότι μια θέση αναπληρωματικού μέλους της προαναφερόμενης επιτροπής έχει κενωθεί κατόπιν της παραιτήσεως του Δρος Jόrgen Linde, η οποία γνωστοποιήθηκε στο Συμβούλιο στις 17 Ιανουαρίου 1995,

Έχοντας υπόψη του την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Irmgard von Rottenburg διορίζεται αναπληρωματικό μέλος της Επιτροπής των Περιφερειών σε αντικατάσταση του Δρος Jόrgen Linde, για το υπόλοιπο της θητείας, δηλαδή έως τις 25 Ιανουαρίου 1998.

Βρυξέλλες, 6 Μαρτίου 1995.

Για το Συμβούλιο

Ο Πρόεδρος

A. JUPPΙ

(1) ΕΕ αριθ. L 31 της 4. 2. 1994, σ. 29.
Διορθωτικό στην απόφαση 95/524/ΕΚ του Συμβουλίου της 5ης Δεκεμβρίου 1995 για τροποποίηση του κανονισμού (ΕΟΚ) αριθ. 2847/93 και της απόφασης 89/631/ΕΟΚ σε ότι αφορά την προθεσμία εφαρμογής ορισμένων προτύπων σχεδίων για το συνεχή εντοπισμό των κοινοτικών αλιευτικών σκαφών, καθώς και τη χρηματοδοτική συμμετοχή της Κοινότητας σε δαπάνες υλοποίησής τους (Επίσημη Εφημερίδα των Ευρωπαϊκών Κοινοτήτων αριθ. L 301 της 14ης Δεκεμβρίου 1995)

Στα περιεχόμενα πάνω από τον τίτλο, και στη σελίδα 35 κάτω από τον τίτλο:

αντί: «95/524/ΕΚ»,

διάβαζε: «95/528/ΕΚ».
Διορθωτικό στην απόφαση 95/363/ΕΚ του Συμβουλίου της 7ης Σεπτεμβρίου 1995 για το διορισμό τριών τακτικών και τριών αναπληρωματικών μελών της Επιτροπής των Περιφερειών

(Επίσημη Εφημερίδα των Ευρωπαϊκών Κοινοτήτων αριθ. L 216 της 12ης Σεπτεμβρίου 1995)

Η παράγραφος 6 του μοναδικού άρθρου διατυπώνεται ως εξής:

«6. Ο κ. J. L. Olivas Martνnez διορίζεται αναπληρωματικό μέλος της Επιτροπής των Περιφερειών σε αντικατάσταση του L. Berenguer Fϊster για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Φεβρουαρίου 1994 με την οποία εγκρίνεται η απόφαση του Ευρωπαϊκού Κοινοβουλίου σχετικά με το καθεστώς και τις γενικές προϋποθέσεις άσκησης των καθηκόντων του διαμεσολαβητή (94/114/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 138 Ε παράγραφος 4,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 20 Δ παράγραφος 4,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 107 Δ παράγραφος 4,

τη γνώμη της Επιτροπής,

την απόφαση του Ευρωπαϊκού Κοινοβουλίου της 17ης Νοεμβρίου 1993,

ΑΠΟΦΑΣΙΖΕΙ:

Άρθρο 1

Εγκρίνεται το σχέδιο απόφασης του Ευρωπαϊκού Κοινοβουλίου της 17ης Νοεμβρίου 1993 σχετικά με το καθεστώς και τις προϋποθέσεις άσκησης των καθηκόντων του διαμεσολαβητή.

Άρθρο 2

Η παρούσα απόφαση κοινοποιείται στο Ευρωπαϊκό Κοινοβούλιο και δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 7 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Φεβρουαρίου 1994 για την τροποποίηση της απόφασης 90/424/ΕΟΚ του Συμβουλίου σχετικά με ορισμένες δαπάνες στον κτηνιατρικό τομέα (94/77/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 93/439/ΕΟΚ της Επιτροπής (2), και ιδίως το άρθρο 24 παράγραφος 1,

Εκτιμώντας:

ότι το άρθρο 24 της απόφασης 90/424/ΕΟΚ προβλέπει ιδίως τη δυνατότητα χρηματοδοτικής δράσης της Κοινότητας για την εκρίζωση και την παρακολούθηση των νόσων που αναφέρονται στον κατάλογο του παραρτήματος της εν λόγω απόφασης-

ότι η υγρή περικαρδίτιδα (cowdriosis), οι πιροπλασμώσεις (babesioses) και οι αναπλασμώσεις που μεταδίδονται από έντομα φορείς έχουν παρουσιαστεί στα Γαλλικά Υπερπόντια Διαμερίσματα-

ότι επομένως η συγκεκριμένη υγειονομική κατάσταση των Υπερπόντιων Γαλλικών Διαμερισμάτων δικαιολογεί την προσθήκη των νόσων που προαναφέρθηκαν στο παράρτημα της απόφασης 90/424/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ακόλουθες περιπτώσεις προστίθενται στην ομάδα 1 του παραρτήματος της απόφασης 90/424/ΕΟΚ:

"- υγρή περικαρδίτιδα (cowdriosis) που μεταδίδεται από έντομα φορείς στα Γαλλικά Υπερπόντια Διαμερίσματα,

- πιροπλασμώσεις (babesioses) που μεταδίδονται από έντομα φορείς στα Γαλλικά Υπερπόντια Διαμερίσματα,

- αναπλασμώσεις που μεταδίδονται από έντομα φορείς στα Γαλλικά Υπερπόντια Διαμερίσματα".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 203 της 13. 8. 1993, σ. 34.